**„ВОДОСНАБДЯВАНЕ И КАНАЛИЗАЦИЯ” ЕООД – БЛАГОЕВГРАД**

**ИЗПИТВАТЕЛНА ЛАБОРАТОРИЯ ЗА ПИТЕЙНИ И ОТПАДЪЧНИ ВОДИ**

**ОФИС 1**

**ИНСТРУКЦИЯ ЗА ВЗЕМАНЕ НА ПРОБА ОТ КЛИЕНТИ**

**Правилата за вземане на проба от води питейни, повърхностни, подземни и води от плувни басейни от клиенти се определят от компетентните ръководители и сътрудници на лабораторията.**

**Пробовземане, съгласно изискванията на Наредба №9/2001 за качеството на водата, предназначена за питейно-битови цели**

1. Проба за физикохимичен анализ – една пластмасова опаковка (бутилка) от 1 L и една стъклена опаковка (бутилка) от 1 L.

Опаковката за проба трябва да е предварително измита и подсушена. Пробата се взема след няколко минути предварително изтичане на водата. За анализ на показатели мед, олово и никел – напълнете отделна бутилка, без предварително изтичане на водата. Преди пробовземане опаковката да се промие няколкократно с пробата вода. Да се напълни, като се остави малко празно пространство под капачката. Съхранена в хладилна чанта, веднага след пробовземане да бъде доставена в лабораторията. За показател „активна реакция“ – рН е необходимо пробата да се достави до 2 часа след пробовземане.

Проби за анализ се приемат всеки ден.

2. Проба за микробиологичен анализ – една стерилна опаковка от 0.5 L

Преди вземането на пробата опаковката да не се промива, да не се докосва гърлото на бутилката, вътрешната част на капачката и бутилката до крана по време на пълненето. В зависимост от целта, вземането на проба се извършва по два начина:

2.1. В случай, че целта е да се установи качеството на водата в главната водопроводна мрежа (Наредба №9, чл. 9., ал. (14), т. 3., за да бъде консумирана (качеството на водата може да се промени от локалната водопроводна мрежа вътре в сградата) – преди вземането на пробата, кранчето се почиства, дезинфекцира чрез обгаряне, с памучен тампон, напоен със спирт или като се потапя за 2-3 минути в чаша с разтвор на етанол. Водата трябва да изтече толкова дълго, колкото е необходимо, за да не съдържа пробата остатъчен дезинфектант или до достигане на константна температура на водата. След това бутилката се поставя под струята и се пълни, без да се затваря и отново отваря крана, като се оставя въздушно пространство отгоре, което би позволило хомогенизирането на пробата преди анализа. Бутилката се затваря незабавно.

2.2. В случай, че желаете да установите качеството на водата, която се консумира, каквато тече от крана на потребителя (вероятно замърсена) – напълнете веднага проба, без дезинфекция и без предварително изтичане.

Взетата проба, съхранена в хладилна чанта, възможно най-бързо (в рамките на деня на пробовземане) да бъде доставена в лабораторията.

Проби за микробиологичен анализ се приемат понеделник, вторник и сряда.

**Пробовземане, съгласно изискванията на Наредба №1/2007 за проучване, ползване и опазване на подземните води**

1. Проба за физикохимичен анализ – една пластмасова опаковка (бутилка) от 1 L и една стъклена опаковка (бутилка) от 1 L

Опаковката за проба трябва да е предварително измита и подсушена. Преди пробовземане да се промие няколкократно с пробата вода. Да се напълни, като се остави малко празно пространство под капачката. Съхранена в хладилна чанта, веднага след пробовземане да бъде доставена в лабораторията. За показател „активна реакция“ – рН е необходимо пробата да се достави до 2 часа след пробовземане.

Проба за анализ на разтворен кислород – една стъклена опаковка от 0.3 L

Показател разтворен кислород се определя на място от квалифициран пробовземач, служител на ИЛПОВ. При невъзможност, пробата може да се вземе от клиента, по инструкция на служител на лабораторията, в стъклена опаковка (бутилка за разтворен кислород), предоставена от лабораторията.

Опаковката трябва да се напълни бавно, до горе, без въздух (да не остават мехурчета въздух по стените на бутилката) и да се затвори плътно, при преливане със стъклена запушалка.

Съхранена в хладилна чанта, възможно най-бързо (в рамките на деня на пробовземане) да бъде доставена в лабораторията.

Проби за анализ се приемат всеки ден.

2. Проба за микробиологичен анализ – една стерилна опаковка от 0.5 L

Преди вземането на пробата опаковката да не се промива, да не се докосва гърлото на бутилката, вътрешната част на капачката и бутилката до крана по време на пълненето.

Сондажите или кладенците с постоянно монтирани помпи обикновено имат метален кран или изходна тръба.

2.1. Ако желаете да установите качеството на подземната вода – необходимо е изпомпване на водата до постоянна температура и напълване на стерилната опаковка след дезинфекция на крана.

2.2. Ако желаете да установите качеството на водата в кладенеца – необходимо е минимално изпомпване и напълване на стерилната опаковка след дезинфекция на крана.

2.3. Ако желаете да установите качеството на водата във вида, в който се консумира – без изпомпване и без дезинфекция напълнете стерилната опаковка.

Стерилната опаковка се напълва така, че се оставя въздушно пространство, което позволява хомогенизиране на пробата преди анализ. Бутилката се затваря незабавно. Съхранена в хладилна чанта, възможно най-бързо (в рамките на деня на пробовземане) пробата да бъде доставена в лабораторията.

Проби за МБ анализ се приемат понеделник, вторник и сряда.

**Пробовземане, съгласно изискванията на Наредба №12/2002 за качествените изисквания към повърхностни води, предназначени за за питейно-битово водоснабдяване**

1. Проба за физикохимичен анализ – две пластмасови опаковки (бутилки) от 1 L и една стъклена опаковка (бутилка) от 1L

Опаковката за проба трябва да е предварително измита и подсушена. Преди пробовземане да се промие няколкократно с пробата вода. Да се напълни, като се остави малко празно пространство под капачката. Съхранена в хладилна чанта, веднага след пробовземане да бъде доставена в лабораторията. За показател „активна реакция“ – рН е необходимо пробата да се достави до 2 часа след пробовземане.

Проби за анализ се приемат всеки ден.

Проба за анализ на разтворен кислород – една стъклена опаковка от 0.3 L

Показател разтворен кислород се определя на място от квалифициран пробовземач, служител на ИЛПОВ. При невъзможност, пробата може да се вземе от клиента, по инструкция на служител на лабораторията, в стъклена опаковка (бутилка за разтворен кислород), предоставена от лабораторията.

Опаковката трябва да се напълни бавно, до горе, без въздух (да не остават мехурчета въздух по стените на бутилката) и да се затвори плътно, при преливане със стъклена запушалка.

Съхранена в хладилна чанта, възможно най-бързо (в рамките на деня на пробовземане) да бъде доставена в лабораторията.

Проби за анализ се приемат всеки ден.

Проба за анализ на БПК5 – две стъклени опаковки от 0.3 L

Опаковката трябва да се напълни бавно, до горе, без въздух (да не остават мехурчета въздух по стените на бутилката) и да се затвори плътно, при преливане със стъклена запушалка.

Съхранена в хладилна чанта, възможно най-бързо (в рамките на деня на пробовземане) да бъде доставена в лабораторията.

Проби за анализ се приемат сряда, четвъртък и петък.

Чисти опаковки за разтворен кислород и БПК5 се получават в ИЛПОВ.

2. Проба за микробиологичен анализ – една стерилна опаковка от 0.5 L

Преди вземането на пробата опаковката да не се промива, да не се докосва гърлото на бутилката, вътрешната част на капачката. Вземат се проби подповърхностно на дълбочина (–10) cm до (–30) cm и от воден стълб с дълбочина от 1 m до 1.5 m. Бутилката се внася във водата с гърлото надолу до съответната дълбочина, за да се избегне замърсяване. Когато има течение, бутилката се държи срещу течението.

Стерилната опаковка се напълва така, че се оставя въздушно пространство, което позволява хомогенизиране на пробата преди анализ. Бутилката се затваря незабавно. Съхранена в хладилна чанта, възможно най-бързо (в рамките на деня на пробовземане) пробата да бъде доставена в лабораторията.

Проби за МБ анализ се приемат понеделник, вторник и сряда.

**Вода от плувни басейни**

1. Проба за физикохимичен анализ – една пластмасова опаковка (бутилка) от 1 L и една стъклена опаковка (бутилка) от 1 L

Опаковката за проба трябва да е предварително измита и подсушена. Преди пробовземане да се промие няколкократно с пробата вода. Да се напълни чрез бавно потапяне на 10-30 см под нивото на водата. Съхранена в хладилна чанта, веднага след пробовземане да бъде доставена в лабораторията. За показател „активна реакция“ – рН е необходимо пробата да се достави до 2 часа след пробовземане.

Проби за анализ се приемат всеки ден.

2. Проба за микробиологичен анализ – една стерилна опаковка от 0.5 L

Точката на вземане на проба се подбира така, че да е на разстояние от мястото на третиране с дезинфектант и от противоположната на захранващата тръба страна.

Преди вземането на пробата опаковката да не се промива, да не се докосва гърлото на бутилката и вътрешната част на капачката Опаковката се внася хоризонтално, след което се обръща отвесно на дълбочина 10-30 см под нивото на водата. Стерилната опаковка се напълва така, че се оставя въздушно пространство, което позволява хомогенизиране на пробата преди анализ. Съхранена в хладилна чанта, възможно най-бързо (в рамките на деня на пробовземане) пробата да бъде доставена в лабораторията.

*Офис 1 – извършва вземане на проби и анализ на питейни, повърхностни, подземни води и води от плувни басейни.*

*Адрес: с. Дъбрава, общ. Благоевград, ПСПВ*

*0885 590 290 - Ръководител лаборатория*

*e-mail:* [*ilpov\_1@abv.bg*](mailto:ilpov_1@abv.bg)

*Допълнителни инструкции по пробовземане за всеки конкретен случай можете да получите от сътрудник на лабораторията – устно или писмено на e-mail.*

*Чисти опаковки можете да получите от ИЛПОВ, офис 1 или от офис „Мониторинг води и екология“, ВиК – Благоевград, ет. 2*